kardosdrur/scandi-wiki huggingface dataset:
Taureau (1865)

Det franske kystpanserskib Taureau repræsenterede en helt ny udformning af panserskibe – med hovedvægt på vædring – da det blev påbegyndt i 1863. Skibet var udtænkt af den franske konstruktør Dupuy de Lôme, der også stod bag det revolutionerende Gloire, som var det første panserskib. Navnet henviser til tyren Taurus, fra den græske mytologi.

Konstruktion 
Parkes mener, at Dupuy de Lôme fik ideen til skibet fra Konføderationens pansrede vædderskib CSS Manassas, der havde generet Unionens flåde i de kampe, der gik forud for erobringen af New Orleans i 1862. Manassas var speciel, især på grund af sit næsten cigarformede skrog, hvor det hvælvede dæk fik beskydningen til af prelle af. Taureau havde også en buet skrogform, og man forsøgte at råde bod på nogle af forgængerens svagheder ved at give skibet mere vægt og maskinkraft, samt en bedre pansring og to skruer, så det fik bedre manøvreevne. Skibet havde en enkelt kraftig kanon forude, delvist beskyttet af en pansret væg. Parkes havde ikke meget til overs for Taureau, og anså skibet for at være "til grin" for alt andet end forsvar af havne.

Tjeneste 
Skibet tilbragte sit første år i Toulon, og blev så i august 1867 sendt til Cherbourg, hvor det tilbragte resten af sin karriere. Den eneste afveksling for havnetjenesten i byen kom under den fransk-tyske krig, hvor skibet deltog i patruljeringen af Kanalen. Årene fra 1885 til 1890 blev tilbragt i reserve, hvorefter Taureau helt udgik af tjeneste og blev ophugget året efter.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973,

Noter

Eksterne links 
Beskrivelse af periodens franske kystpanserskibe (på fransk) 

Krigsskibe fra Frankrig
Panserskibe fra Frankrig
Mie Brandt

Mie Brandt (født 2. oktober 1962) er en dansk skuespiller. Hun har været kunstnerisk leder af Teatret Zeppelin siden 1998. Har dramatiseret en lang række værker for Teatret Zeppelin og er medlem af Dansk Skuespillerforbund.

Eksterne henvisninger 
 

Skuespillere fra Danmark
Landefred

I de middelalderlige retssystemer var landefred (Latin: constitutio pacis, pax instituta eller pax jurata) det overenskomstmæssige afkald på en (egentlig lovfæstet) ret til at bruge magt ved gennemtvingelse af egne retskrav. Det vedrørte frem for alt retten til at føre slægtsfejder.

Indhold 
Overenskomster om landefred dannede det politiske grundlag for skabelsen af retsforhold, som ikke byggede privat adgang til magtanvendelse. Ofte regulerede de endvidere forholdene omkring domstolenes virke, og de gjorde det derved muligt at bilægge stridigheder under anvendelse af generelle retsregler. Overtrædelse af den offentlige fred eller trusler om det blev straffet efter straffeloven. På den måde kunne man beskytte genstande eller bygninger (f.eks. kirker, boliger, møller, landbrugsredskaber, broer og landeveje) og personer (gejstlige, pilgrimme, købmænd og kvinder såvel som bønder, jægere og fiskere, der udøvede deres erhverv).

Udvikling 
Efter det 11. århundrede videreførte udviklingen af landefred den tidligere skabte gudsfred. I det tysk-romerske rige etablerede Frederik Barbarossa i 1152 en landefred, som fik gyldighed i hele rigets område, men først i 1495 lykkedes det at iværksætte en landefred, der var geografisk og tidsmæssigt ubegrænset. Disse tiltag blev efterlignet på dansk område, hvor middelalderkongerne efterhånden etablerede en domsmagt, der udfyldte magttomrummet, da de afskaffede den private ret til blodfejde.

Litteratur 
 Arno Buschmann og Elmar Wadle (udg.): Landfrieden. Anspruch und Wirklichkeit, 2002  
 Joachim Bumke: Höfische Kultur. Literatur und Gesellschaft im hohen Mittelalter, 2005  
 Mattias G. Fischer: Reichsreform und Ewiger Landfrieden, 2007  
 Guido Komatsu: Landfriedensbünde im 16. Jahrhundert. Ein typologischer Vergleich. Se hele teksten (online) 
 Elmar Wadle: Landfrieden, Strafe, Recht. Zwölf Studien zum Mittelalter, 2001

Eksterne links 
 Textkritische Ausgabe auf Latein , Barbarossas landefred 

Jura
Feudalisme
Brix

Brix har flere betydninger:

Forskelligt 
 Brixton Academy – koncertsal i Brixton i London
 Brixtofte-sagen – Brixtofteskandalen eller Farumsagen
 Brix-skalaen – en skala som som angiver indholdet af sukker i en vandopløsning

Musik 
 Brixx – orkester fra Danmark

Navne 
 Harald Brix – dansk politiker og redaktør (1840 – 1881)
 Hans Brix – dansk professor (1870 – 1961)
 Colette L. Brix – dansk politiker (1950)
 Adam Brix Schächter – dansk skuespiller og stuntman (1978)
 Mogens Brix-Pedersen – dansk skuespiller, instruktør og lydbogsindlæser (1930 – 2002)
 Helle Merete Brix – dansk forfatter, journalist , foredragsholder og debattør (1959)
 Stine Brix - dansk politiker (1982)
Langeskov Station

Langeskov Station er en jernbanestation i Langeskov på den fynske hovedbane. Den nuværende station er den anden, der blev indviet 4. oktober 2015.

Historie 
Den første station blev åbnet i 1869. Den blev sammen med Marslev, Ullerslev og Hjulby Stationer nedlagt den 22. maj 1977, da de lokale tog imellem Nyborg og Odense ophørte. Dog var der et morgentog fra Nyborg til Odense, som stoppede på de gamle stationer indtil 27. maj 1979. Trafikken til stationens sidespor, som lå på den modsatte side af stationsbygningen, blev stoppet 30. september 1982. Den oprindelige stationsbygning er indrettet til bolig- og kontorlejemål.

Stationen genåbnede 4. oktober 2015 på en ny placering nær Langeskov-Centret, cirka 300 meter vest for den oprindelige station. Stationen bliver betjent af InterCitytog i timedrift.

Galleri

Kilder

Eksterne henvisninger 
 Langeskov Station på dsb.dk

Stationer på Den fynske hovedbane
Station
Vagriere

Vagrierne () var et vestslavisk folk, der var bosat i det nuværende Østholsten i Middelalderen. 

Vagrierne var den nordvestlige del af det slaviske stammeforbund obotritterne. Det område, hvor de slog sig ned i løbet af det 7. århundrede, omfattede de dele af Østholsten, som ligger mellem Trave og Kielerfjorden. Deres hovedborg var søhandelspladsen Starigard (det nuværende Oldenburg). Her var sædet for stammens fyrster og dens kultsted. 

Vagrierne blev overvundet af Otto I i den første del af det 10. århundrede og omvendt til kristendommen, selv om de beholdt deres indfødte fyrster. I Aldenburg, der ligger på fastlandet overfor Fehmarn, blev der oprettet et bispedømme i 968, men det forsvandt under de slaviske opstande i  983 og 990, og det blev først genoprettet i 1066. Efter at de havde rystet det tyske overherredømme af sig i den store slaveropstand i 983, kunne vagrierne endog overtage ledelsen af obotritternes samlede forbund mellem 1066 og 1090 og under deres egen fyrste, Kruto, der var repræsentant for den hedenske adel. Vagrierne var frygtede sørøvere i den vestlige Østersø, og de hjemsøgte frem for alt de syddanske øer på samme måde, som vikingerne havde gjort.

I 1138/39 blev vagriernes område erobret og plyndret af sachserne nord for Elben. Hertug Henrik Løve gav Vagrien som len til grev Adolf 2. af Holsten, der indledte en tilflytning af tyske nybyggere fra 1143 i de mellemste og sydlige dele af Vagrien. De nordlige områder omkring Oldenburg og Lütjenburg forblev i første omgang rent vagriske. Vagriernes efterkommere blev i løbet af de følgende århundreder assimileret i det indvandrede tyske befolkningsflertal og overtog deres sprog.

Galleri

Se også
Oldenburger Wallmuseum
Tysklands historie

Tyskland i middelalderen
Tidligere folkeslag i Europa
Vestslavere
Thomas Gaarde

Thomas Gaarde (født 21. april 1977 i Espergærde) er en dansk skuespiller.

Gaarde er uddannet fra Skuespillerskolen ved Odense Teater i 2008 og medvirkede i 2009 i teatrets opsætning af Skatteøen. I 2010 medvirkede han i DR-tv-serien Borgen.

Eksterne henvisninger 
 

Skuespillere fra Danmark
Spermacetolie

Spermacetolie er en særlig olie, der findes i næsen på kaskelothvaler og enkelte andre tandhvaler. Den består overvejende af voksestre og er bl.a. karakteriseret ved at have særdeles gode lydledningsegenskaber. Spermacetorganet hos kaskelotten, der findes i næsen og er helt fyldt med flere tons spermacetolie, har således en central funktion for kaskelottens lydproduktion. Spermacetolie er farveløst og flydende ved temperaturer over ca. 35 grader, men størkner ved lavere temperaturer til en grynet hvidlig masse med en hvis lighed med sæd, heraf navnet spermaceti, der direkte betyder hval-sæd.

Spermacetolie var eftertragtet som den mest værdifulde hvalolie i hvalfangertiden på grund af dens meget høje kvalitet, næsten lugtfri og røgfri forbrænding og blev bl.a. anvendt til alterlys. Olien har desuden meget fine egenskaber som smøreolie på grund af meget stor temperatur- og trykstabilitet og har været anvendt som smøreolie helt op i 1980erne. Der foregik en betydelig sovjetisk fangst af kaskelothvaler frem til dette tidspunkt, på grund af spermacetoliens centrale betydning som hydraulikolie i det sovjetiske rumprogram.

Tandhvaler
Olier
Smøremidler
Emil Andersen

Emil Andersen er navnet på flere personer:

 Emil Andersen (maler) (1817-1845) – dansk maler
 Emil Andersen (sportsjournalist) (1893-1939) – dansk sportsjournalist og redaktør
 Emil Andersen (borgmester) (1913-1992) – dansk borgmester i Svaneke
 Emil Andersen (atlet) (1914-?) – dansk atlet
Desuden:
 Emilie Andersen (1895-1970) – dansk arkivar
Joseph Lister, 1. baron Lister

Joseph Lister, 1. baron Lister, også kendt som Sir Joseph Lister (født 5. april 1827, død 10. februar 1912) var en engelsk kirurg, der blev en pioner inden for den antiseptiske kirurgi.

Han modtog Order of Merit, var medlem af Royal Society og Storbritanniens statsråd. Han fremsatte tanken om sterile operationer, mens han arbejdede ved Glasgow Royal Infirmary. Lister indførte med succes anvendelsen af "karbolvand", en 2% opløsning af karbol i vand (karbol benævnes i dag fenol), ved sterilisering af operationsudstyr og til rensning af sår, som tidligere havde medført infektioner i forbindelse med operationer. Desuden konstruerede han et apparat, der kunne spraye karbolvand ud i luften i operationsstuen. Dette nedbragte forekomsten af bakterier stærkt, men kunne let give anledning til forgiftninger hos både patient og operationspersonale. Trods denne risiko gjorde antiseptikken kirurgien mere sikker for patienterne. Metoden blev fremlagt i 3 artikler i The Lancet i 1867 og 1868.

"Den Listerske metode" blev hurtigt indført i Danmark på Frederiks Hospital og på Kommunehospitalet.

Kilder og henvisninger
 Lægekunsten gennem Tiderne, s. 138-139. afsnit Kirurgi, Frode Rydgaard, 1945

Eksterne henvisninger 

 

Videnskabsfolk fra Storbritannien
Baroner fra Det Forenede Kongerige
Kirurger
Modtagere af Royal Medal
Modtagere af Copleymedaljen
Briter i 1800-tallet
Briter i 1900-tallet
Præsidenter af Royal Society
A543 Ertholm

A543 Ertholm er et skoleskib i Søværnet. Ertholm er det tredje skib i Holm-klassen og er opkaldt efter Ertholmene nordøst for Bornholm. Skibets besætning består af 5 faste besætningsmedlemmer og op til 4 kadetter der skal lære om sejlads, navigation og livet til søs. Organisatorisk hører Ertholm under division 14 (skoleskibsdivisionen) i 1. eskadre.

Ertholm, flere skibe 
Skibet er det andet skib i flådens tal der bærer navnet Ertholm:
 MSK3 Ertholm (Minestryger/Orlogskutter, 1945-1976)
 A543 Ertholm (Skoleskib, 2007-)

Referencer og kilder 
 Forsvaret: Ertholms hjemmeside 
 Forsvaret: Skibene i 1. Eskadre 
 Flådens historie: Ertholm 

Krigsskibe fra Danmark
Skoleskibe
Abraham Pais

Abraham (Bram) Pais (født 19. maj 1918 i Amsterdam, død 28. juli 2000 i København) var en hollandskfødt amerikansk teoretisk fysiker og videnskabshistoriker.

Han har skrevet biografier om Albert Einstein, Robert Oppenheimer og Niels Bohr.

Pais blev gift med Ida Nicolaisen i 1990.

Referencer

Eksterne henvisninger 
 

Fysikere fra USA
Leonardo S.p.A.

Leonardo S.p.A. (tidligere Finmeccanica S.p.A.) er en italiensk industrikoncern med aktivitet inden for forsvars-, luftfarts-, automatiserings-, transport- og energiindustrien. Selskabet er repræsenteret i over 100 lande og har omkring 72.540 ansatte, heraf 43.000 i Italien (pr. 2009). Selskabet er 30% ejet af den italienske stat.

Selskaber 
Selskaber helt eller delvist eget af Finmeccanica.

Luftfart
 Alenia Aeronautica – Producent af Superjet 100 i samarbejde med russiske Sukhoj.
 Alenia Aermacchi
 SuperJet International
 ATR (50%) – Markedsleder inden for civile turbopropfly med 50-70 pladser.
 Eurofighter GmbH (21%) – Producent af Eurofighter Typhoon.
 Global Military Aircraft Systems

Helikoptere
 AgustaWestland (100%)
 BAAC

Rumfart
 Telespazio (67%)
 Thales Alenia Space (33%)

Forsvarselektronik
 DRS Technologies
 Elsag Datamat
 SELEX Communications
 SELEX Galileo
 SELEX Sistemi Integrati
 SELEX Service Management
 Seicos

Forsvarssystemer
 Oto Melara
 WASS
 MBDA (25%) – Missilfabrikant.

Informationsteknologi
 Quadrics Supercomputers (100%)

Energi
 Ansaldo Energia – Producent af termoelektriske kraftværker
 Ansaldo Fuel Cells
 Ansaldo Nucleare

Transport
 AnsaldoBreda – Togproducent, der bl.a. står bag IC4-toget.
 Ansaldo STS (40%) – Producent af jernbaneteknologi, der bl.a. står bag Københavns Metro.
 BredaMenarinibus – Italiens næststørste producent af busser.

Joint ventures
 Horizon SAS og EuroSysNav – producent af luftforsvarsfregatter.
 Eurotorp – Producent af letvægtstorpedoer.
 NHIndustries (32%) – Helikopterproducent, der blev grundlagt for at være hovedentreprenør for NHI NH90-serien.
 NEUROn

Ekstern henvisning 
 Leonardo S.p.A. hjemmeside

Kilder 

Etableret i 1948
A544 Alholm

A544 Alholm er et skoleskib i Søværnet. Alholm er det fjerde skib i Holm-klassen og er opkaldt efter den lille ø Alholm i Isefjorden. Skibets besætning består af 5 faste besætningsmedlemmer og op til 4 kadetter der skal lære om sejlads, navigation og grunlæggende sømandsskab. Organisatorisk hører Alholm under division 14 (skoleskibsdivisionen) i 1. eskadre. 

Alholm, som har nybygningsnummer 111 fra Danish Yacht i Skagen, fik sit navn ved en ceremoni den 7. februar 2007 ved Flådestation Korsør. Navngivningen blev forestået af direktøren for Miljøstyrelsen, Ole Christensen.

Alholm, flere skibe 
Skibet er det andet skib i flådens tal der bærer navnet Alholm:
 MSK1 Alholm (Minestryger/Orlogskutter, 1945-1971)
 A544 Alholm (Skolefartøj, 2007-)

Referencer og kilder 
 Forsvaret: Alholms hjemmeside 
 Forsvaret: Skibene i 1. Eskadre 
 Flådens historie: Alholm

Fodnote 

Krigsskibe fra Danmark
Skoleskibe
MSD5 Hirsholm

MSD5 Hirsholm er et fjernstyret minerydningsfartøj i Søværnet. Skibet er det femte skib i Holm-klassen og er navngivet efter øen Hirsholm i Kattegat cirka 5 kilometer nordøst for Frederikshavn. Hirsholm og søsterskibet MSD6 Saltholm er anskaffet med henblik på at erstatte de ældre droner af MSF-klassen. 

Skibet blev navngivet den 29. maj 2007 ved Skibsværftet i Skagen af direktøren for Beredskabsstyrelsen, Frederik Schydt.

Skibet er det første skib i dansk tjeneste der bærer navnet Hirsholm.

Referencer og kilder 
 Flådens historie: Hirsholm

Fodnote 

Krigsskibe fra Danmark
MSD6 Saltholm

MSD6 Saltholm er en fjernstyret minerydningsdrone i Søværnet. Skibet er det sjette og sidste skib i Holm-klassen og er navngivet efter øen Saltholm i Øresund cirka 5 kilometer øst for Amager. Saltholm og søsterskibet MSD5 Hirsholm er anskaffet med henblik på at erstatte de ældre droner af MSF-klassen og MRD-klassen. 

Skibet blev navngivet den 28. marts 2008 ved en ceremoni på Flådestation Frederikshavn af Rigspolitichef Torsten Hesselbjerg.

Saltholm, flere skibe 
Skibet er det tredje skib i dansk tjeneste der bærer navnet Saltholm:
 Saltholm (kanonchalup, 1806-1807)
 Saltholm (inspektionsskib, 1916-1919)
 MSD6 Saltholm (minerydningsdrone, 2008-)

Referencer og kilder 
 Flådens historie: Saltholm

Fodnote 

Krigsskibe fra Danmark
Christian Peter Flensborg

Christian Peter Flensborg (22. januar 1692 – 8. august 1767) var en dansk søofficer, far til forfatteren Christian Flensborg.

Han var schoutbynacht. Der findes et portræt af ham fra 1747, malet af Ulrich Ferdinandt Beenfeldt.

I første ægteskab var han gift med Else Margrethe født Søbøtker (død 1732).

Admiraler fra Danmark
Danskere i 1700-tallet
Henrik Adam Brockenhuus

Henrik Adam Brockenhuus (30. maj 1720 i Vang ved Hamar – 11. juni 1803) var en dansk godsejer, gehejmeråd og stiftamtmand, bror til Ove Frederik Brockenhuus.

Han var søn af oberst Jørgen Otto Brockenhuus og dennes første hustru og blev født 30. maj 1720; han var således omtrent jævnaldrende med kronprins Frederik (V), hvis fortrolige yndling han blev. 1744 blev han hofjunker, 1745 staldmester hos kronprinsen og kammerjunker, 1752 kammerherre, 1760 Ridder af Dannebrog, 1767 af l'union parfaite, samme år amtmand over Vordingborg Amt, 1768 gehejmeråd, 1776 stiftamtmand over Sjællands Stift, 1779 gehejmekonferensråd, 1783 Ridder af Elefanten, entlediget 1787. Han købte Jungshoved gods af kongen 1761 og forbandt det en tid lang med Nysø, som han solgte 1785.

I året 1757 ægtede han Johan Ludvig Holsteins datter Elisabeth (1737-1786). Han døde 11. juni 1803 og ligger begravet i Jungshoved Kirke i Stavreby.

Han er portrætteret 1767 af Ulrich Ferdinandt Beenfeldt (Frederiksborgmuseet) og af Jens Juel (Giesegård). Pastel af sidstnævnte 1799 på Vemmetofte. Portrætteret 1794 på Wilhelm von Haffners billede (på Jægerspris Slot) af Selskabet hos Christian VII.

Kilder 
 P. Brock, "Henrik Adam Brockenhuus", i: C.F. Bricka (red.), Dansk Biografisk Lexikon, København: Gyldendal 1887-1905.
 Danske Samlinger, 2. række IV, 308.
 Historisk Tidsskrift, 4. række, V, 211.

Eksterne henvisninger 
 

Henrik Adam
Riddere af Dannebrog (1671-1808)
Godsejere fra Danmark
Modtagere af l'union parfaite
Amtmænd fra Danmark
Stiftamtmænd over Sjællands Stift
Danskere i 1700-tallet
Staldmestre fra Danmark
Amtmænd over Færøerne
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Kristina Kristiansen

Kristina "Mulle" Kristiansen (født 13. juli 1989 i Taastrup) er en dansk håndboldspiller, der spiller for danske Nykøbing Falster Håndboldklub i Damehåndboldligaen.

Håndboldkarriere 

Den 1. marts 2015 blev det offentliggjort at "Mulle" følger træner Niels Agesen til Nykøbing Falster Håndboldklub, hvor hun skal spille i tre sæsoner. I denne sæson oplevede håndboldklubben en markant øget tilslutning, der bl.a. blev tilskrevet erhvervelsen af Kristiansen.

Privat 
Kristina Kristiansen har tidligere dannet par med landsholdskollega Mette Gravholt og senere den svenske landsholdspiller Nathalie Hagman, som også spillede i Nykøbing Falster Håndboldklub i sæsonen 2016/2017. Hun danner nu par med Louise Vejsager, med hvem hun fik et barn med i juni 2020.

Meritter

Klubhold 
 Damehåndboldligaen:
 Guld: 2017
 Sølv: 2013
 Bronze: 2015
 DHF's Landspokalturnering
 Vinder: 2018
 Super Cup:
 Vinder: 2017
 EHF Cup: 2
 Vinder: 2013, 2015
 Sølv: 2011
 Semifinalist: 2017

Landshold 
 Verdensmesterskabet:
 Bronze: 2013

Nomineringer 
Vinder af "Årets jubelscene 2013", uddelt den 4. januar 2014.

Vinder af Årets Kvindelige Landsholdsspiller 2012/2013.

Referencer

Eksterne henvisninger 

 

Håndboldspillere fra Danmark
Håndboldspillere fra Team Tvis Holstebro
Personer fra Taastrup
Håndboldspillere fra Nykøbing Falster Håndboldklub
Blå bogfinke

Blå bogfinke (Fringilla teydea) er en fugl i finkefamilien der findes udelukkende på De Kanariske øer. Der er dyret symbol på øen Tenerife.

Beskrivelse 

Denne nære slægtning af bogfinken er noget kraftigere bygget end sidst nævnte. Den er ca. 16-17 cm lang. Hannen er næsten ensfarvet blå, men med sorte/gråsorte vinger med to utydelige blålige vingebånd. Hunnen er mørkt grålig. Dens sang er kortere og noget svagere end bogfinkens. Dens lokkestemme og flugtlyd er hæsere og grovere end hos dens europæiske slægtning.

Udbredelse 
Den blå bogfinke er endemisk for Tenerife (underart F. t. teydea) og Gran Canaria (underart F. t. polatzeki). Arten har status som nær truet. Bestanden er anslået til mindre end 300 på Gran Canaria og måske noget over det dobbelte på Tenerife. Den er en standfugl, og har tilhold i biotoper domineret af fyrrreskov mellem 7-800 moh. og 2 000 moh.

Kilder/Henvisninger 
Clement,,Peter m,fl., Finches and Sparrows, Princeton University Press 1993, Princeton, NJ s. 167–168

Noter 

Finker
Hans Ivar Staal

Hans Ivar Staal (1796 – 1861) var en af hovedkræfterne i etableringen af Skamlingsbankeselskabet. 
Han stod sammen med Laurids Skau i spidsen for opkøbet af Skamlingsbanken (Højskamling ved Grønninghoved). Han var søn af P. D. Bruuns søskendebarn, Anne Marie Bruun og Tolder og justitsraad i Fredericia Niels Staal, og møller på Torning Mølle 1830-61. Endvidere arbejdede han for den danske sag i Nordslesvig.

Staal var gift med Johanne Hansen fra Fredericia og i Fredericia arbejde han som farver og først senere hen som møller ved Torning Mølle mellem Christiansfeld og Aller.

Hans Ivar Staals navn er indhugget på Skamlingsbankestøtten, sammen med 17 andre sønderjyders navne, som en tak for hans indsats.

Kilder og referencer 

Sønderjyllands historie
Personer fra Sønderjylland (i Danmark)
Danskere i 1800-tallet
Personer i Dansk Biografisk Leksikon
Funder Station

Funder Station er en dansk jernbanestation på Silkeborg-Herning-banen, der blev åbnet i 1877. I dag er den ikke standsningssted, men kun fjernstyret krydsningsstation.

Banen fulgte Funder Ådal for at krydse den jyske højderyg. Derfor kom stationen til at ligge 3 km sydøst for Funder Kirkeby og 2 km sydvest for Silkeborg-bydelen Funder.

I 1920 blev Funder Station jernbaneknudepunkt, da strækningen Brande-Funder blev indviet som den sidste etape af Diagonalbanen Randers-Esbjerg. Mellem Silkeborg og Funder brugte Silkeborg-Herning-banen og Diagonalbanen samme spor.

Diagonalbanen blev nedlagt i 1971. Stationsbygningen i Funder er bevaret som privat bolig på Funder Ådalsvej 2. Lidt sydvest for stationen starter Funder-Ejstrup Natursti, der benytter Diagonalbanens tracé og efter 2 km krydser Silkeborg-Herning-banen på Diagonalbanens bro.

Eksterne kilder/henvisninger 
 H.D. Knudsens hjemmeside med mange billeder af stationen og jernbanebroen 
 Danmarks Naturfredningsforening: Natursti Funder-Ejstrup 

Stationer på Skanderborg-Skjern-banen
Station
Søren Poppel

Søren Poppel (født 23. november 1963) er en dansk skuespiller, uddannet fra Skuespillerskolen ved Odense Teater i 1998. 

Privat danner han par med Trine Appel.

Filmografi 
 En kærlighedshistorie (2001)
 Rembrandt (2003)
 Kongekabale (2004)
 De fortabte sjæles ø (2007)
 Lille soldat (2008)
 Vølvens forbandelse (2009)
 Hundeliv (2016)
Kill Skills (2016)

Tv-serier 
 Strisser på Samsø (1997-1998) 
 Rejseholdet (2000-2003) 
 Skjulte spor (2000)
 Forestillinger (2007)
 Forbrydelsen (2009) 
 Lulu & Leon (2009)

Eksterne henvisninger 
 

Skuespillere fra Danmark
Michael Mardorf

Michael Zuckow Mardorf (født 3. september 1962) er en dansk skuespiller.

Mardorf er uddannet fra Skuespillerskolen ved Odense Teater i 1992.

Filmografi
 Sort høst (1993)
 Farligt venskab (1995)
 Albert (1998)
 En kærlighedshistorie (2001)

Tv-serier
 Skjulte spor (2000)

Eksterne henvisninger 
 

Skuespillere fra Danmark
Ronnie Hiort Lorenzen

Ronnie Hiort Lorenzen (født 5. april 1993 i Fløng) er en dansk skuespiller.

Filmografi 
 En kærlighedshistorie (2001)
 Elsker dig for evigt (2002)
 Tvilling (2003)
 Hold om mig (2010)

Tv-serier 
 Krøniken (2003-2006)
 Forsvar (2004)
 Øen (2007)

Eksterne henvisninger 
 

Skuespillere fra Danmark
Billum Kirke

Billum Kirke ligger i landsbyen Billum, ca. 10 km vest for Varde.

Billum Kirke er en af Ribeegnens tufstenskirker fra 1200-tallet, med senromantisk apsis, kor og skib.

Tårn, sakristi og våbenhus er fra senmiddelalderen.
 
I 1954 blev en restaurering af kirken påbegyndt og i den forbindelse også en arkæologisk undersøgelse.

Henvisninger

Ekstern henvisning 

 Gravsteder på Billum Kirkegård
 Billum Kirke hos KortTilKirken.dk
 Billum Kirke i bogværket Danmarks Kirker (udg. af Nationalmuseet)

Kirker i Varde Kommune
Kirker i Ribe Stift
Kirker i Ribe Amt